יוֹם מַתַּן תּוֹרָה



	
	יוֹם מַתַּן תּוֹרָה
	



חתימה: ילוד יוסף שבזי

לשבועות – מעמד הר סיני






יוֹם מַתַּן תּוֹרָה רֵאשִׁית שִׂמְחָתִי

בְּחַג הַשָּׁבוּעוֹת נִתְבּוֹסַס דָּתִי

דּוֹדִי צַח וְאָדוֹם סְגֻלַּת רַעְיָתִי

יוֹם מִסִּינַי בָּא לְעוֹרֵר אַהֲבָתִי:





לְהַר סִינַי סִבַּב קְהָלִי וּזְקֵנַי

וְדִבֶּר עִם מֹשֶׁה וְקוֹל רָאוּ עֵינַי

וְקִבַּלְנוּ תּוֹרָה וּמִצְוֹת מִסִּינַי

וְקוֹל דּוֹדִי דוֹפֵק עָזִּי וְזִמְרָתִי:





וְנַאדַא פִי קַוְלֹהּ לִמוּסַי פִי אלתַכְּלִים

וְקַאל: קַדִּס אליַוְם וגַד קַוְמִי תַעְלִים

חַוַאלִי טוּר סִינַי יֻקִימוּ פִי תַחְלִים

פַאַלְקַנְהֻם דַאלִך בִסִר פִי אִתְבַאתִי:



[קרא במאמרו למשה לאמר

ואמר: קדש היום ומחר את עמי כדי ללמדם

סביב להר סיני יעמדו בלב נכון

לימדם זאת בסוד אמת:]





דִבֶּר בְּיוֹם שְׁלִישִׁי לְמֹשֶׁה בִּפְנֵיהֶם

וְהַר סִינַי עָשֵׁן וְאֵשׁ סָבִיב לָהֶם

וְקוֹלוֹת וּבְרָקִים רָאוּ עֵינֵיהֶם

וּמִשָּׁם נִתְיַשַּׁר זֹהַר נִשְׁמָתִי:





יַוְם נַאדַא רַבִּי לְמוּסַי בִּאלתַוְרַאת

אֲנַארַת אלַאחְרֻף בִּאַלְוַאח מַחְג׳וּרַאת

מַכַ׳אצִיץ לִאלַאסְבַאט בְתַחְקִיק מַנְצוּרַאת

וַקַד אַגְמַע פִיהַא גְמִיע אלַאשְׂיַאתִי:



[ביום שנתן אלי למשה את התורה

האירו האותיות בלוחות האבן

בייחוד לשבטים בבירור נראות

וכבר נכללו בהם כל העניינים:]





וּמַה נָּעִים יוֹם זֶה מַתַּן תּוֹרָה

וְרַעְיָתִי בָהָר לְמוּל דּוֹדָה שׁוֹרָה

וְעַל זִקְנֵי עַמִּי יְקָר מֶלֶךְ נוֹרָא

וּמַה נָּעִים חֶלְקִי בְּיוֹם זֶה וּמְנָתִי:





סְכוֹם כָּל הַמִּצְוֹת בְּסִינַי קִבַּלְנוּ

וְהֶן תַּרְיַ״גּ כֻּלָּם וּבָהֶן נִבְחַרְנוּ

שְׁנֵים עָשָׂר סֵפֶר בְּשִׂמְחָה כָּתַבְנוּ

לְכָל שֵׁבֶט אֶחָד בְּשָׂשׂוֹן נָחַלְתִּי:





פַסֻבְחַאן מַן אַעְטַא לַנַא סִר תַוְרַאתֹהּ

וּפַצַל אַל יַעְקוּב מֻשַכַץ פִי דַ׳אתֹהּ

וּמַן יַקְרַא אלְעִלְמַא צֻלִח כֻל אַשְיַאתֹהּ

וְנַפְסֹהּ תַתְכַלַד בְנוּר אלְגַנַאתִי:



[ישתבח הנותן לנו סוד תורתו

וגידל בני יעקב המיוחדים בייחוסם

והלומד בתורה יצלחו כל מעשיו

ותהא נפשו לנצח באור גן עדן:]





שְׁכִינָה הַקִּיפִי בְּיוֹם הַבִּכּוּרִים

עֲלֵי זֶרַע קֹדֶשׁ נְקִיִּים וּבְחוּרִים

תְּפִלָּתָם תִּהְיֶה כְּקָרְבָּן אֵמוּרִים

בְּהֵיכַל מֶלֶךְ רָב אֲשֶׁר הוּא חֶמְדָּתִי:





בְג׳וּדֹהּ וִאחְסַאנֹהּ יֻכַ׳לִץ אַל יַעְקוּבּ

וַיַקְבַּל תַוְבַתְנַא בִעַהְדֹהּ אלְמַכְתוּבּ

בִּפַצְל אִבְרַאהִם כַלִילֹהּ אלְמַחְבוּב

וִאלַא בַיְת אלְמַקְדִס נְעוּד פִי רִנַאתִי:



[בטובו וחסדיו יושיע בני יעקב

ויקבל תשובתנו למען בריתו הכתובה

בזכות אברהם ידידו האהוב

ואל בית המקדש נשוב ברינה:]





זְכוֹר צוּרִי דַּלִּים מְחַכִּים יִשְׁעֶךָ

וְנַעְלֶה הַר צִיּוֹן קְדוֹשׁ הֵיכָלֶךָ

וְנִרְאֶה בֶן דָּוִד מְשִׁיחַ צִדְקֶךָ

וְסֵדֶר קָרְבָּנוֹת וְקִבּוּל מִנְחָתִי:





יֻדַבִּרְנַא אלמַוְלַא בִפַצְלֹהּ וִאחְסַאנֹהּ

בִחַק תַוְחִיד אסְמֹה וְסִר עֻצְמַת שַאנֹהּ

לִאַבַּאנַא יַדְ׳כֻּר עַהְדֹהּ וְאִימַאנֹהּ

יְשַׂמֵּחַ אֶת לִבִּי וְיָסִיר אַנְחָתִי:



[ינהגנו האל בטובו ובחסדיו

באמת ייחוד שמו וסוד גדולתו

לאבותינו יזכור את בריתו

יְשַׂמֵּחַ אֶת לִבִּי וְיָסִיר אַנְחָתִי:]





וְאֶחְתּוֹם שִׁירִי זֶה בְּשִׂמְחָה וּבְצַהְלָה

וְאוֹדֶה אֶת צוּרִי בְּיוֹמָם וּבְלַיְלָה

מְרוֹמָם הוּא עַל כָּל בְּרָכָה וּתְהִלָּה

וְזִכְרוֹן יֵחוּדוֹ בְּלִבִּי וּשְׂפָתִי:









את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/45295